b'\n_START_ARTICLE_\nVrana, Cres\n_START_SECTION_\nVransko jezero\n_START_PARAGRAPH_\nKer na obeh otokih (Lo\xc5\xa1inju in Cresu) ni povr\xc5\xa1inskih vodotokov (izjema je izvir\xc4\x8dek v vasi Vodice), je Vransko jezero edini vir oskrbe s pitno vodo. Od leta 1953 se s pomo\xc4\x8djo \xc4\x8drpalk voda dviguje v velik zbirni rezervoar, od koder je speljan vodovod po vsem otoku. Jezero, ki se nahaja v veliki kotanji pod vasjo, je kriptodepresija s povr\xc5\xa1ino 5,75\xc2\xa0km\xc2\xb2. V njem se nahaja okoli 200.000.000 m3 vode. V\xc4\x8dasih se je domnevalo, da se voda v jezero steka preko podmorskih kra\xc5\xa1kih kanalov iz pogorja U\xc4\x8dke, vendar kasnej\xc5\xa1e hidrokemi\xc4\x8dne raziskave ugotavljajo, da gre za atmosfersko vodo._NEWLINE_Jezero je bogato s sladkovodnimi ribami (jegulje, klini, \xc5\xa1\xc4\x8duke, njegovo dno je 61,5 m pod gladino morja njegova povpre\xc4\x8dna gladina pa je na 13 mnm. Voda se iz Vrane preko poroznih kamnin v manj\xc5\xa1ih koli\xc4\x8dinah na \xc5\xa1tevilnih mestih izteka tudi v morje. Dostop do jezera je prepovedan.'